
PA_NonLegBudDec

MNENJE
Odbor za zaposlovanje in socialne zadeve poziva Odbor za proračunski nadzor kot pristojni odbor, da v svoj predlog resolucije vključi naslednje:
<RepeatBlock-Dec>
–	ob upoštevanju letnega poročila Računskega sodišča glede izvrševanja proračuna za proračunsko leto 2023, skupaj z odgovori institucij[footnoteRef:1], in posebnih poročil Računskega sodišča; [1:  	UL C, C/.../..., ..., ELI: ... /Še ni objavljeno v Uradnem listu.] 

1.	je zadovoljen z izjavo Računskega sodišča, da konsolidirani računovodski izkazi Unije za leto 2023 v vseh pomembnih vidikih pošteno predstavljajo finančni položaj Unije na ta datum;
2.	opozarja, kako pomembno je spremljati uporabo sredstev EU, da bi zaščitili finančne interese EU; poziva Komisijo, naj v celoti uporabi vsa razpoložljiva orodja za obravnavo očitnih tveganj hujših kršitev vrednot EU in načela pravne države;
3.	opozarja, da so odhodki v podrazdelku 2a „Ekonomska, socialna in teritorialna kohezija“ osredotočeni na zmanjševanje razlik med državami članicami in regijami EU; poudarja, kako pomembna je kohezijska politika EU pri podpori izvajanju evropskega stebra socialnih pravic in njegovega akcijskega načrta ter s tem povezanih glavnih ciljev, saj veliko prispeva k politikam EU na področju zaposlovanja, socialnih vprašanj, izobraževanja ter znanj in spretnosti, vključno s strukturnimi reformami na teh področjih;
4.	zlasti poudarja pomen ESS+, katerega cilj je doseči visoko stopnjo zaposlenosti, pravično socialno zaščito, usposobljeno in odporno delovno silo ter vključujoče/kohezivne družbe, kar je ključnega pomena za izkoreninjenje revščine; poudarja, da mu morajo EU ter nacionalne in regionalne institucije za doseganje ciljev v prihodnjih letih zagotoviti stalno finančno in politično podporo; poudarja, da je tesno sodelovanje regionalnih akterjev, zlasti organizacij civilne družbe in socialnih partnerjev, ki delajo na terenu, pomembno pri izvajanju dejavnosti, financiranih iz ESS+;
5.	pozdravlja začetek evropskega leta spretnosti 9. maja 2023, katerega cilj je spodbuditi konkurenčnost podjetij Unije, zlasti malih in srednjih podjetij (MSP), ter prispevati k ustvarjanju kakovostnih delovnih mest, da bi v celoti izkoristili potencial zelenega in digitalnega prehoda na socialno pravičen, vključujoč in pošten način;
6.	je zaskrbljen, ker so skupne neporavnane obveznosti ob koncu leta 2023 dosegle rekordno vrednost 543 milijard EUR, predvsem ker so se povečale obveznosti za sklade z deljenim upravljanjem in instrument NextGenerationEU, vendar ugotavlja, da naj bi se v obdobju 2024–2026 skupne neporavnane obveznosti zmanjšale;
7.	z zaskrbljenostjo ugotavlja, da je po ocenah Računskega sodišča stopnja napake za razdelek 2 večletnega finančnega okvira „Kohezija, odpornost in vrednote“ v letu 2023 dosegla 9,3 %, medtem ko je leta 2022 znašala 6,4 %; poudarja, da je to precej nad že tako visokimi stopnjami iz prejšnjih let, zaradi česar je Računsko sodišče izdalo negativno mnenje o zakonitosti in pravilnosti proračunskih odhodkov; se zaveda, da velja večina odhodkov na tem področju za visoko tvegane odhodke, saj večinoma temeljijo na povračilih in zanje pogosto veljajo zapletena pravila;
8.	poziva k nujnim ukrepom za zmanjšanje stopnje napake v prihodnosti, zlasti za obdobje financiranja 2021–2027, in je seznanjen z ugotovitvijo Računskega sodišča, da zapletenost načina izplačevanja sredstev vpliva na tveganje napake; vendar ugotavlja, da Računsko sodišče priznava več dejavnikov, ki ustvarjajo dodaten pritisk na uprave držav članic in povečujejo tveganje glede njihove zmogljivosti za zagotavljanje, da je bila poraba pravilna in v skladu z načeli dobrega finančnega poslovodenja; opozarja, da ti dejavniki obsegajo znatna dodatna sredstva, ki so na voljo v okviru pobude REACT-EU, in na končni datum obdobja upravičenosti kohezijske politike 2014-2020, ki je bil 31. decembra 2023 in se zadnjih nekaj let prekriva z obdobjem upravičenosti mehanizma za okrevanje in odpornost;
9.	je zaskrbljen, ker je Komisija napovedala, da se bodo za sklade kohezijske politike, vključno z Evropskim socialnim skladom plus, v obdobju 2024–2027 sprostile obveznosti v znesku 2,2 milijarde EUR, kar je, predvsem zaradi dosledno nizkega črpanja sredstev, petkrat več od napovedi iz leta 2022; poudarja, da bi morala Komisija opredeliti načine za pomoč državam članicam pri izboljšanju črpanja sredstev EU ob spoštovanju dobrega finančnega poslovodenja;
10.	ugotavlja, da je visoka inflacija (6,4 %) še naprej vplivala na proračun Unije; opozarja, da bi lahko proračun Unije na podlagi napovedi Komisije o inflaciji do konca leta 2025 izgubil približno 13 % kupne moči;
11.	priznava napredek, ki ga je dosegla Komisija v zvezi z internalizacijo osebja v jaslih; poziva, naj si še naprej prizadeva za dobre delovne pogoje in stabilnost pogodb;
12.	poziva Komisijo, naj se čim prej posveti še neuresničenim priporočilom Računskega sodišča.</RepeatBlock-Dec>

